R O M Â N I A                                                                                          

JUDEŢUL HUNEDOARA                                                                          

CONSILIUL LOCAL DEVA                                                             

DIRECȚIA DE ASISTENȚĂ SOCIALĂ DEVA 

SERVICIUL FOND LOCATIV



R A P O R T
la proiectul de hotărâre privind constatarea încetării de drept a contractului de locațiune-închiriere nr.10007/31.03.2021 încheiat între Unitatea Administrativ Teritorială Municipiul Deva și locatarul titular Rafi Remus-Rusu, având ca obiect locuința tip cameră de cămin, situată în municipiul Deva, str. N. Grigorescu nr.45B, corp A, camera 4, jud. Hunedoara

Serviciul fond locativ din cadrul Direcției de asistenţă socială Deva din subordinea Consiliului local al municipiului Deva, analizând Referatul de aprobare al domnului primar Lucian Ioan Rus, prin care se propune Consiliului local al municipiului Deva proiectul de hotărâre privind constatarea încetării de drept a contractului de locațiune-închiriere nr.10007/31.03.2021 încheiat între Unitatea Administrativ Teritorială Municipiul Deva și locatarul titular Rafi Remus-Rusu, având ca obiect locuința tip cameră de cămin, situată în municipiul Deva, str. N. Grigorescu nr.45B, corp A, camera 4, jud. Hunedoara, supune atenţiei următoarele:
Locuința tip cameră de cămin situată în municipiul Deva, str. N. Grigorescu nr.45B, corp A, camera 4, jud. Hunedoara, este deținută de locatarul titular Rafi Remus-Rusu, persoană singură, în baza contractului de locațiune-închiriere nr.10007/31.03.2021, cu termen de valabilitate până la data de 31.03.2026.

Ținând cont de faptul că, în intervalul verificărilor efectuate în zona imobilului situat în Deva str. N. Grigorescu nr.45B, județul Hunedoara, susnumitul nu a fost prezent, subscrisa, în calitate de administrator al imobilului, a procedat la efectuarea de verificări cu privire la situația acestuia, astfel încât, prin adresa nr.33544/13.11.2025, a solicitat Inspectoratului de Poliție Județean Hunedoara, informații referitoare la numitul Rafi Remus-Rusu.

Ulterior, prin adresa Inspectoratului General al Poliției Române – Inspectoratul de Poliție Județean Hunedoara, Serviciul de Investigații Criminale nr.391051/18.11.2025, înregistrată la Primăria municipiului Deva sub nr.132349/21.11.2025 și la Direcția de Asistență Socială Deva cu nr.34777/24.11.2025, s-a comunicat faptul că, numitul Rafi Remus-Rusu se află încarcerat în Penitenciarul din Beziers - Franța, din data de 14.06.2024 până la data 15.12.2026, executând o pedeapsă privativă de libertate.

În aceste condiții, dat fiind faptul că, în prezent, contractul de locațiune-închiriere nr.10007/31.03.2021, este lipsit de obiect, în accepțiunea art.3 din contract, în sensul că locuința care face obiectul locațiunii nu este folosită de locatar, acesta executând o pedeapsă privativă de libertate și reținând prevederile art.20, teza a doua, din contractul de locațiune-închiriere nr.10007/31.03.2021, conform căruia bunul nu mai poate fi folosit potrivit destinației sale, se impune încetarea de drept a contractului de locațiune-închiriere nr.10007/31.03.2021.
Luând în considerare cele menționate, în temeiul prevederilor:   

Cap.V, Titlul IX - Contractul de locaţiune, art.1.818 alin.(1) din Legea nr.287/2009 privind Codul civil, republicat, cu modificările și completările ulterioare,

Art.3, art.14 lit.ʺcʺ și art.20, teza a doua din Contractul de locațiune-închiriere nr.10007/31.03.2021, 

Art.129 alin.2 lit.ʺdʺ şi alin.7 lit.ʺqʺ, precum şi art.243 alin.1 lit.ʺaʺ din Ordonanța de urgență a Guvernului nr.57/2019 privind Codul administrativ, cu modificările și completările ulterioare, 
Supunem dezbaterii plenului Consiliului local, proiectul de hotărâre privind constatarea încetării de drept a contractului de locațiune-închiriere nr.10007/31.03.2021 încheiat între Unitatea Administrativ Teritorială Municipiul Deva și locatarul titular Rafi Remus-Rusu, având ca obiect locuința tip cameră de cămin, situată în municipiul Deva, str. N. Grigorescu nr.45B, corp A, camera 4, jud. Hunedoara.

